




DVA PUTOVANJA NA PASIJSKE IGRE U ERU 

Osim bavarskoga sela Oberammergaua ima i drugih mjesta, u kojima se daju slične pasijske 
igre. Takvo je jedno mjesto i selo Eri u Tirolu, u kojem su pasijske igre još starije nego i u 
'samom Oberammergau-u. Ove se godine daju u Erlu pasijske igre, na koje Jeronimski putnički 
odbor vodi dva putovanja, jedno u srpnju, drugo u kolovozu. I« U srpnju: 19. srpnja odlazak 
iz Zagreba. — 20. u 7 sati ujutro dolazak u Eri. Pribivanje pasijskim igrama. Uveče odlazak 
iz Eria i dolazak u MUnchen. — 21. i 22. boravak u MUnchenu. — 23. i 24. boravak u Salz- 
burgu s izletom u Salzkammergut. — 25. povratak u Zagreb. CIJENA UKUPNO DIN 1650*— 
II. U kolovozu: 9. kolovoza odlazak iz Zagreba. — 10. u Erlu. — 11., 12. i 13. u MUnchenu. 
— 14. i 15. u Salzburgu, gdje će učesnici moći pribivati znamenitim salzburškim svečanim 
igrama (Festspiele). 16. povratak u Zagreb. — CIJENA OVOGA PUTOVANJA DIN 1800* — 
Prijave za oba putovanja prima do 7. srpnja Jeronimski putnički odbor, Zagreb, 
Trg Kralja Tomislava broj 21. — S prijavom treba poslati 500 Din kapare. 


KNJIŽEVNI SUSRETI 


»JERONIMSKI RAD«, brošurica, u 
kojoj je tiskan opširan izvještaj o 
ovogodišnjoj 64. redovnoj glavnoj 
skupštini Hrvatskog Književnog dru- 
štva sv. Jeronima u Zagrebu, lako su 
takvi izvještaji obično suhoparni, ova 
se knjižica čita u slatki kus, jer su 
tu nanizana sve sama lijepa i pobu- 
dna fakta te dokazi pravoga rodo- 
ljublja i stvarnog rada za hrvatski na- 
rod. Kako ova knjižica ne ulazi u 
redovnu prodaju u knjižare, držim, da 
će biti zgodno, ako ovdje iz njezina 
sadržaja navedem neke odlomke. 

»Šezdeset i četvrta poslovna godina 
u svetojeronimskom radu, bila je go- 
dina gradnje Kuće Dobre 
Štampe. To je njeno glavno obi- 
lježje. Zato je i redovna glavna go- 
dišnja skupština Društva sv. Jero- 
nima održana u znaku radosti nad 
dovršenim tim velikim djelom, koje 
po onomu, čemu je Kuća Dobre Štam- 
pe namijenjena, znači razmeđe na 
pragu novog doba svetoj eronimskoga 
djelovanja i razvoja hrvatske kat. 
štampe uopće.« 

U znaku radosti održana je jero- 
nimska skupština i zato, jer je na 
njoj proslavljena 20. godišnjica 
predsjednikovanja opata 
Lj. K n e ž i ć a. U čestitci, koju je tom 
zgodom rekao podpredsjednik dr V. 
Deželić st. značajan je ovaj ulo- 
mak: 

»Svatko, tko je s predsjednikom Lj. 
Knežićem ma i malo vremena radio, 
upoznao je njegovu preveliku 1 j u- 
bav i dobru volju, a napose 
sposobnost da veže ljude uza se 
na jednodušni rad. On je povezivao 
odbor svojom nesebičnošću i skrom- 

nošću. A upravo je začudno, kako je 
vazda pa i sada u starosti svojoj znao 
i znade da se prilagodi duhu mladosti 
i novih tekovina i svemu onome, što 
služi jeronimskoj ekspanziji i pove- 
ćanju uspjeha. Zato i jest jeronimsko 
društvo u dvadeset godina njegovog 
predsjednikovanja izdalo više nego 
prije njega u više nego dva puta to- 
likom vremenu. Do njega je, to jest 
od godine 1869. do 1911. (dakle u če- 
trdeset i dvije godine) izdano 176 
knjiga u ukupnoj nakladi od 3,368.000 
istisaka, a za KneŽićeva vremena 
izdano je 179 knjiga u nakladi od 
3,852.000 istisaka! A treba još uzeti u 
obzir, da je u tom razdoblju bjesnio 
strašni svjetski rat te je nastala je- 
dna stagnacija, za koje je društvo 
moralo vrlo reducirati svoje edicije. 
Tko je bio sretan da gleda, kako u 
to vrijeme predsjednik Knežić sretno 
vodi lađu našega društva, taj mora 
vjerovati, da će društvo sretno pre- 
ploviti kroz nevrijeme današnjih te- 
ških gospodarskih kriza — pod nje- 
govom sretnom zvijezdom.« 

U izvještajima bilježnika i blagaj- 
nika suhe brojke pokazuju golemi ži- 
vot i rad Društva sv. Jeronima, koji 
je uistinu najveća hrvatska prosvjetna 
institucija. Eto za dokaz tome samo 
nekoliko cifri: Društvo sv. Jeronima 
u toj je poslovnoj godini primilo i 
odaslalo 59.967 dopisa i 44.193 uplata, 
a raspačalo je 188.603 knjiga i povrh 
toga 425.500 brojeva časopisa. Pro- 
metnut novac u toj godini bio je 
Din 2,886.904. 

Izvještaj urednika dr J. Andrića vri- 
jedio bi u cijelosti preštampati, ali 
jer to ne dopušta prostor eto i opet 
samo nešto: 

»U članskim izdanjima za 
g. 1932., koja obuhvataju ukupno 1168 
stranica sa 250 ilustracija, surađivalo 
je 35 suradnika, a među njima 14 no- 
vih. Sva su članska izdanja izvorne 
knjige. Po izboru knjiga ovogodišnja 
skupina članskih izdanja za g. 1932. 
jedna je od najljepših i najuspjelijih, 
što ih je Društvo sv. Jeronima uopće 
izdalo. U tim knjigama prevladava 
s jedne strane vjerski sadržaj (Zlatne 


legende, Kršćanski nauk, u Kristovoj 
domovini), a s druge povjesno-nacio- 
nalni (Svoji na svome, Petar Krešimir, 
Hrvatska književnost), te je time Dru- 
štvo sv. Jeronima opet pridonijelo 
mnogo podizanju vjerske i hrvat- 
ske svijesti u širokim slojevima hr- 
vatskoga naroda.« 

Uz članska izdanja posebno odje- 
ljenje čine izdanja Kuće dobre 
štampe. Ova se izdanja grupiraju 
u ove četiri skupine: 

1. KNJIŽNICA DOBRIH ROMANA, 
pokrenuta g. 1926., izdala je do kon- 
ca g. 1931. ukupno 36 romana (48 
svezaka) od 10 hrvatskih • 18 stranih 
pisaca. U minuloj poslovnoj godini 
izašlo je 9 romana. 

2. KNJIŽNICA OPĆEGA ZNANJA, 
kojoj je položen temelj osnutkom al- 
manaha »Selo i grad« g. 1929. pokre- 
nuta je kao posebna književno-znan- 
stvena serija g. 1931. pod uredništvom 
prof. Petra Grgeča, te su izdane 4 
knjige. Knjige ove knjižnice, koja ima 
svrhu populariziranje nauke, namije- 
njene su katoličkoj inteligenciji. Op- 
sežu 584 stranice, a surađivalo je u 
njima 40 suradnika. Sva je suradnja 
u ovoj seriji izvorna. 

3. POSEBNA IZDANJA izlaze izvan 
pojedinih serija, te je tu izdano 6 
knjiga. 

4. ČASOPISI su posebna tekovina 
novijega jeronimskoga djelovanja. Iz- 
laze u ukupnoj nakladi od 27.000 pri- 
mjeraka. U njima surađuje preko 200 
suradnika. Ističu se svojom opremom 
i posebuim tipom uređivanja te za- 
uzimaju posebno mjesto u hrvatskoj 
katoličkoj štampi uopće. 

Sva prošlogodišnja jeronimska iz- 
danja, koja sabrana u 32 knjige opse- 
žu ukupno 5.700 stranica (% otpada 
na knjige, a Vi na časopise). 

Drugom ćemo zgodom donijeti iz 
brošure »Jeronimski rad« izvadak iz 
vrlo interesantnog izvještaja o anketi 
za malu kinematografiju i 
o posudbenim knjižnicama. 

BIJECA 

hAPISAO B. HERBIMGER - 

Lena, siromašna švelja, morala je seliti, jer 
se kuća u kojoj je dosada stanovala, nadogra- 
đivala. Nerado je zamijenila svoju tihu, udobnu 
sobicu vani u zelenilu sa novim stanom. U staroj 
peterokatnici, gdje stanuju mnoge bijedne obi- 
telji u tijesnim zagušljivim prostorijama, našla 
si je ona u potkrovlju malu sobicu. Lena je sa 
svojih par istrošenih slika i cvijećem, koje je 
sama gajila u loncima, 
pretvorila taj hladni 
prostor na mansarđi u 
prijatno obitavalište, ali 
se ipak osjećala tuđom 
i zapuštenom u toj 
odurnoj zgradurini. Je- 
dva da i pozna svoje 
najbliže susjede, ne zna 
niti tko stanuje u sobi 
do nje. Stanari ove ža- 
losne kuće odlaze rano 
ujutro na posao i vra- 
ćaju se kasno u večer. 

Lena nije brbljava, 
ipak bi rado progovorila 
koju riječ ili izmijenila 
ljubezni pozdrav. Ali ni- 
tko ne mari za nju. Usudi 
li se, da bojažljivo po- 
zdravi, ne dobije odgo- 
vora. 

Jednog jutra probudi 
se Lena neobično rano uznemirena bukom, koja 
je dopirala iz susjedne sobe. Prestrašena pri- 
sluhne, buka se iznenada stiša, a do nje dopre 
glasan plač žene i bojažljiv glasić djeteta. Lena 
žurno ustane, ogrne se, natakne papuče i šmigne 
preko do vratiju. Pokuca najprije lagano, onda 
jače. Vrata se otvore, blijeda desetgodišnja 
djevojčica gledala ju je iznenađeno i žalosno. 
Lena je jedva pogledala dijete, i uvidi, da u 
malenoj sobici vlada najveća bijeda. Do pro- 
zora stan za tkanje ispunjava skoro polovicu 
sobe. Malen stolić, dvije klimave stolice, ma- 
lena željezna peć i uski ležaj — to je sav na- 
mještaj. U svijetlu mutno goruće svjetiljke, 
koja izgara na stolu, ugleda švelja bolesnu 
ženu, koja je sasvim iznemogla ležala na slami. 
Njene zamagljene oči uprave se nepovjerljivo 
Leni. Ona pak bez sustezanja ide odmah na 
djelo. Umorna i iznenađena žena dopusti joj, 


HACJINA 

p P E VEĆA ECATA CVITAhlĆ 

da je svuče i pokrije, da povede sobom dijete. 
Ona poslušno posrkne juhu, koju joj je Lena 
donijela i sve se čudi, što joj ne stavlja nijedno 
pitanje. Švelja je odmah shvatila težak položaj 
i znala je, da će bolesna žena umrijeti, ako bude 
dalje trpjela glad. Ono što nije znala ispripo- 
vjedila joj je mala Mara, čije povjerenje je 
odmah stekla. Marina mati je udovica jednog 

tkalca. Ona je nakon 
muževljeve smrti nasta- 
vila gorak i krvav hljeb. 
Teški fizički rad na sta- 
nu, bez svijetla i zraka 
uništili su potpuno još 
dosta mladu ženu. Ra- 
dila je od jutra do ka- 
sno u noć, iako se često 
savijala od bolova, sve 
dok nije potpuno klo- 
nula. 

Kad je i zadnja za- 
rada potrošena, pro- 
dala je nešto stvari. Sa- 
da već nema ničega, 
zima i glad ih more. A 
Mara će skoro na prvu 
sv. Pričest. Mara, koju 
ona toliko voli. Zato je 
rano ustala i pokušala 
da zaradi, ali nije mogla. 
Kako bi mogla da uprav- 
lja teškim stanom? Opet je klonula. Mara je 
gladna i mora na pričest. Mara treba bijelu ha- 
ljinu. Ona ne pozna nikoga, koga bi mogla za to 
moliti, a ljudi su okrutni. Zar je drugarice već ne 
preziru i ne rugaju joj se zbog siromaštva? Zar 
ju nije pekarica otpravila grubim riječima? Ona 
će sama zaraditi za bijelu haljinu. 

To je sve čula Lena: ona zna, da bijela haljina 
nije prijeko potrebna Mari i da se mora sasvim 
drugačije početi, da se bijednoj ženi doista po- 
mogne. Ali ona zna, da je malo veselja potrebno 
svakom čovjeku, osobito bijedniku — zna, da 
malo sreće u bijedi može učiniti čudo. Malo 
sreće — u ovom slučaju — bijela haljina! 

Lena je i sama siromašna, ali ona dijeli svoj 
tvrdi kruh sa udovicom i njenim djetetom. Kadi- 
kad dobije koju jabuku, orah ili kolač — sve 
to seli u sobicu udovice i u Marine ruke. Lena 

1 (Svršetak na str. 403.) 

Lijevo : 

VRHBOSANSKI 
NADBISKUP 
DR IVAN ŠARIĆ 
pozdravlja 

nuncija Pellegrinettija 


Desno: 

Z A G REBAČKI 
NADBISKUP 
DR ANTUN 
B A U ER 

u teoforičnoj procesiji 


Uoči početka kongresa dopu- 
tovao je u Sarajevo hrvatski 
metropolita dr Antun Bauer, 
koji je bio vrlo srdačno i ma- 
nifestativno dočekan. Kongres 
je započeo 2. lipnja dolaskom 
nuncija Hermenegilđa Pellegri- 
nettija, koji je već na putu kroz 
Bosnu svuda bio sa slavljem 
dočekivan i kojega je Sarajevo 
up'ravo kraljevski dočekalo. 
Osim nuncija i hrvatskoga me- 
tropolite došli su na kongres 
gotovo svi hrvatski i slovenski 
biskupi, tako da se tih dana u 
Sarajevu našlo na okupu 15 bi- 
skupa. Već sama prisutnost to- 
likoga broja najviših crkvenih 

Lijevo: MNOŠTVO NARODA KOD 
DOČEKA NUNCIJA PELLEGRI- 
NETTIJA PRED KATEDRALOM 


S VELIČANSTVENOG 


Najveća ovogodišnja hrvatska 
katolička manifestacija u našoj 
državi bio je euharistijski kon- 
gres u Sarajevu, održan u da- 
ne od 2. do 5. lipnja. Sarajevo, 
grad četiriju vjeroispovijesti, 
dokazao je tom manifestacijom 
svoju discipliniranost, kad se 
radi o poštivanju vjere, a Hr- 
vati (katolici Bosne i Hercego- 
vine posvjedočili su tim kon- 
gresom, kako je jaka njihova 
privrženost vjeri, koju im i 
kroz najteže bure prošlih sto- 
ljeća sačuvaše ujaci njihovi fra- 
njevci. Na tu franjevačku ba- 
štinu nastavljeno je djelo veli- 
koga nadbiskupa Štadlera, či- 
joj je pedesetoj godišnjici do- 
laska na vrhbosansku nadbi- 
skupsku stolicu bio posvećen 
ovaj kongres. 

Sam je sarajevski euharistij- 
ski kongres trajao četiri dana. 


SVEČANI DOČEK PAPINSKOG NUNCIJA 
Mladić u bosanskoj nošnji nudi nunciju kruha i soli 

dostojanstvenika davala je kon- 
gresu neobično svečan značaj, 
pa iako je kongres bio zapravo 
zamišljen samo kao pokrajin- 
ski, zapravo se razvio u opći 
euharistijski kongres cijele dr- 
žave. I vjernika je bilo iz sviju 
krajeva Jugoslavije, nesamo iz 
Bosne, Hrvatske i Dalmacije, 
nego i iz Vojvodine, Srbije i 
Slovenije. Osim toga je bila je- 
dna skupina gosti iz Čehoslo- 
vačke, jedan franjevac iz Nizo- 
zemske i jedan svećenik iz 
Australije. 

Osim pontifikalnih služba 
Božjih i večernja te osim cije- 
log niza svečanih propovijedi, 
koje su držali u /katedrali veći- 
nom biskupi, otkriven je spo- 
menik nadbiskupu dru Josipu 
Štadleru, održana su tri javna 
zborovanja, dva duhovna kon- 
certa, kazališna izvedba miste- 
rija »Sveta Misa« od Calderona- 


Soljačića-Šarića, jedna večernja 
manifestacija bakljada u čast 
biskupima i velika teoforična 
procesija. Sve su te kongresne 
priredbe bile na visini, kako to 
' traži ovako velika katolička 
manifestacija. Dok je na zbo- 
rovanjima većina predavača (bi- 
skup dr Josip Srebrnić, franje- 
vac dr Ivić, isusovac dr Strižić, 
svećenik dr Kamber te lajici dr 
Mijo Andrić, dr Ivo Protulipac) 
sa sviju strana osvijetlila život 
s euharistijskoga gledišta, je- 
dini je naš glavni urednik dr 
Josip Andr'ć predavao o opće- 
(Svršetak na str. 405.) 

Desno : DJEVOJČICE U B|JELINI 
U SVEČANOJ EUHARISTIJSKOJ 
PRO CESIJI 


BISKUPI U PROCESIJI 

NUNCIJ SV. OCA PAPE 
HERMENEGILDO 
PELLEGRINE TTI 
SLUŽI SVEČANU SV. 
MISU PRED SARA- 
JEVSKOM KATEDRALOM 


Slika s euharistijskoga 
kongresa u Sarajevu 


I ONA JE MAJKA 


NAPISALA ANNIE RUELEN 
PREVELA A. R. 



»Stara vještica, stara vještica!« vikala je divlja 
dječurlija na ulici. Kao vještica iz »Ivice i Ma- 
rice« izgledala je stara žena s pognutim leđima, 
mašući kvrgastim štapom oko sebe ii mrmljajući 
nerazumljive riječi: Možda kletve? . . . Prijetnje? 

Pod izlizanim rupcem visile su zamršene sije- 
de kose oko uvelog lica, na koje je život utisnuo 
tragove patnje i gorčine. Kako je klimala gla- 
vom! Kako joj je ružan šiljasti nos! Kako su 
joj suzile oči! Zar su uvijek, uvijek morale pla- 
kati? . . . Kako je sudbina okrutna! Ali šta djeca 
znadu o tome?! 

Teško' se vukao kaput stare žene po zemlji, 
kao da hoće pomesti ulicu. Na ruci vukla je ba- 
kica istrošenu košaru sa hranom. Kadikad usta- 
vila se dišući teško. Djeca su mislila, da je ona 
čvršće primila štap, da im zaprijeti. 

Nekolicina nevaljanaca osobito drskih i bez 
srca, koji su htjeli pokazati svoju hrabrost, do- 
šuljali su se u njenu blizinu, da joj se rugaju. 
Jedna nespretna mala, koja je slijedila primjer 
velikih, najednom padne pred staricom. Djeca 
se uplaše, nijedno se ne sjeti da digne drugaricu, 
nego se svi razbježe po susjednim ulicama. 

Tek iz sigurne daljine se okrenu, da vide što 
će se sada dogoditi nespretnoj drugarici. Si- 
gurno će osjetiti kvrgastu batinu na svojim le- 
đima! Možda će je još i ukleti! Nikad se ne zna! 
Starica je izgledala t'ajko zločesta i odvratna. 
Sigurno ni u bajki vještica nije izgledala straš- 
ni ja. Kod te pomisli svima se naježi koža. 

Starica, koja je teško hodala ustavi se, po- 
stavi košaru na zemlju. Jao! sada nesretnica ne 
će izbjeći sudbini. Ali djetinje se oči rašire od 
čuda ii obrazi zarumene, a imali su i šta vidjeti! 
Ne da kazni — već da pridigne malu, pružila se 
uvela ruka »vještice« prema zaplakanoj dje- 


vojčici i velikim naporom pomogla je palom dje- 
tetu da se uspravi na noge. 

Onda — o kako se čudila bezdušna dječurlija 
— onda izbriše navorana ruka puna ljubavi suze 
sa obraza djeteta. Nježno i blago pogladi ku- 
štravu glavicu — kao što čini majka! Kad je to 
učinila, stara krezuba žena više nije bila tako 
odvratno ružna, nije pobuđivala porugu i smi- 
jeh i ona je bila majka! 

Da umiri prestrašenu djevojčicu posegne u ko- 
šaru i izvuče komadić kolača, koji joj je pružila 
milosrdna ruka. Dobrostivo ga turne u prljave 
ruke djeteta. I opet pomisle djeca: Kao što radi 
majka! — i zasrame se. Djevojčica se povjer- 
ljivo nasmiješi i odskakuće veselo. 

Ostali, posramljeni, htjeli su da se izgube. Dva- 
naestgodišnja Elza, koja je bila vođa čete, reče: 
»Bili smo bezdušni. Hoću sada da popravimo 
zlo.« I potrči što je brže mogla starici ususreL 

Stidljivo zamoli: »Bakice! Nikada ti više ne ću 
govoriti uvredljive riječi i smijem li slobodno 
ponijeti tvoju košaru?« Plašljivo zime u oči 
starice — u oči majke! Isto je tako' gledala i 
njena majka, kad joj je dijete nanijelo bol, a 
onda uvidjelo svoju krivnju. Tužne, i pune do- 
brote bile su te oči. 

Onda kao da govori sama sobom promrmlja 
starica: »I ja sam imala takvo dijete. Osmero 
sam odgojila! Gdje su? Izgubljena? Umrla? 
Osamdeset godina — osmero djece — a moram 
prositi!« 

Tad pogodi tuđe dijete, zašto je lik starice 
tako pognut, zašto je njeno lice tako naborano, 
zašto su joj oči suzne...! i zapeče je savjest 
radi poruga, koje su joj ne misleći dobacivali. 

Sasvim tiho hodala je djevojčica uz tužnu 
ženu i slušala njenu bolnu ispovijed. Pred ne- 

prijatnom bijednom kući- 
com ustavi se starica i uđe 
kroz niski hodnik u stražnji 
dio kuće. 

Nije znatiželja povukla 
Elzu u kuću. Možda ju je 
poveo njen anđeo čuvar, 
koji ju je htio izliječiti od 
nemilosrđa. A što je sad vi- 
djela? Sobicu — hladnu i 
bijednu! Vlažan zrak udari 
joj u lice, skoro se onesvi- 
jestila. Bez prozora, prlja- 
vo, klimav stolac i krevet. 

To je bilo sve! Sve tako tu- 
žno, bez utjehe. 

Starica je gledala ugaslim 
očima pred sebe, klone iz- 
nemogla na jedinu stolicu 
i promrmlja obuzeta bolnim 
uspomenama: »Osamdeset 
godina, osmero djece . . . 
prosjački štap.« Zaboravila 
je sasvim na strano dijete. 

Tad se Elza otšulja, nije 
znala kako da tješi takvu 
bol i tugu. Kod kuće ispo- 
vjedi majci svoje nemilo- 
srđe i pokaje se plačući. I 
majčine se oči ovlaže, ali 
je majčino srce znalo sa- 
vjeta. Još istog dana odoše 
mati i kći do starice i pobrinu se za red i hranu. 
Otada Elza skakuće oko starice i čisti joj so- 
bicu, kao mala domaćica. Više se ništa ne boji. 
I poruga je već nestalo iz srca, u njemu vlada 
samo poštovanje, a ona uvijek ponavlja: »I ona 
je majka.« 


Kadikad misli baka,, da se jedno od njene 
osmero djece brine za nju. Onda glade njene 
naborane ruke Elzinu kosu, a uvele usne šapuću: 
»Majčina ljubav je nedokučiva! Tko ima maj- 
ku, taj ima najveće blago na svijetu, sam,o neka 
to uvidi, i neka ga čuva.« 



Ali sada, sada kad je živjela potpunim i cjelo- 
vitim životom, sada, kad je njeno srce postalo 
nježno i ispunilo se ljubavlju, sad ga je dobro 
razumijevala i ljubila ga — njega, oca njenog 
djeteta. Kad bi on svirao na klaviru ili čitao, sje- 
dila bi ona mirno s ručnim radom u krilu i pro- 
matrala ga, kao da ga još nikad nije dobro vi- 
djela. »To je otac moga djeteta« — mislila je 
ona ustajući, pristupajući k njemu i pritišćući 
njegovu glavu na svoje grudi. »Ti si tako lijep, 
Torkilde. Ja te jako volim.« — »Voliš me?« upi- 
tao bi on tada zagrlivši je sav sretan. — »D§, 
Torkilde. Znaš li, zašto ja tako sjedim i gledam 
te? Hoću, da naš dečko bude tebi sličan. Mora 
da ima isto tako lijepo čelo-, lijepe oči, tako li- 
jepa usta, nos i bradu kao ti.« Govoreći opisi- 
vala je prstom linije njegova lica. »On mora da 
izgleda baš tako kao njegov otac . . .« Torkild 
bi tada skrio lice na njene grudi i milovao je po- 

smijehom, koji je bio gotovo bolan od sreće. 
U jednoj su kutiji bile žute mimoze i ljubičasti 
jorgovan. Ona sve to postavi u velik crno gla- 
zirani vrč, koji se nalazio na kovčegu. U drugoj 
su se kutiji nalazili plavi, bijeli i crveni hiacinti. 
Ove je složila u kristalnoj vazi i postavila ih na- 
sred stola. Na čas je zatvorenih očiju spustila 
lice nad cvijeće, koje je jako mirisalo. 

Stara ura u blagovaonici otkucala je tri sata. 
Sad je uistinu morala da se požuri, hoće li da se 
na vrijeme povrati na ručak. Osim toga morala 
se šumskim putem uspeti do Fensala. 

Bilo je vedro i studeno — kao i prošle godine. 
Ali ipak je razlika bila golema. Ovdje izvan 
grada bio je i takav suh, studen zimski dan lijep. 
Obla crvena sunčana kugla nad šumom, visoko 
čisto nebo, koje se blijedo modrilo kroz tanku 
maglicu, debeo mraz na stablima, grmovima i 
povenutoj žutoj travi, koja se na poplavljenoj 

livadi pred vrtom zamrznula u ledu... sve je 
to bilo divno. 

Dok ju je put vodio uz rijeku, ona je hodala 
oprezno i pravila sitne korake držeći se ruba 
obale, gdje je led bio kvrgav i nepravilno smr- 
znut. Čim bi i malo pokliznula, sva bi se stresla 
od straha i zažarila od tjeskobe. Ali kad je izašla 
na šumski put, koji je vodio preko željezničkih 
tračnica i gorskog bila, hodala je lagano i brzo. 
Počela je da osjeća težirtu, ali ta nije bila pre- 
naporna; činilo joj se, da je postala zdravija i 
da je ojačala te može lakše da nosi dijete . . . 
bar još zasada. 

Povela paprat i goli grmovi kupina nizali su 
se uz usku stazu. U proljeće, kada počne šuma 
klijati, kad paprat proplete kroz suho lišće svoje 



BISKUP DR DIONIZIJE NJ A RADI U PROCESIJI 
Iza njega hvarski biskup Pušić 


sitne poput puža zavijenu mladice, ne će više 
tako lako tuda hodati. Mislila je na to vrijeme 
s nekim neobično bolnim stidom, ali ujedno i 
s nekim samosvijesnim ponosom. A kad opet 
procvatu voćke u vrtu . . . ona se nije toga bo- 
jala . . . osjećala je samo neko nestrpljivo, ner- 
vozno uzbuđenje. A kad opet ozdravi, kad bude 
mogla da sjedi vanti s kolicima, čitavo će Božje 
ljeto sjediti u vrtu i paziti svoje djetešce; Činilo 
se, kao da se u njenoj duši nešto lomi od njež- 
nog i golemog osjećaja sreće. 

Ako ikako bude moguće, ne će nikada stano- 
vati u gradu. Kroz mjesece, što ih je ovdje vani 
proživjela, promatrala je ona, kako godišnje 
dobe dolaze i prolaze, i osjetila svu ljepotu pro- 
mjene. Čak i duga kiševita jesen bila je čarobno 
lijepa. Ona je uživala da ujutro, kad ustaje, pro- 
matra, kako kapljice kiše klize na telefonskim 
žicama ili kao gusti 'biserni nizovi vise na sta- 
blima pred kućom. Njeno će dijete svakako od- 
rasti na selu. 

Idući tako mislila je na sve one bezbrojne, 
radosne dužnosti, kojima će biti ispunjeni njeni 
dani. Ono prvo veselje, slično veselju kod igre, 


koje je osjetila baveći se kućanstvom, pospre- 
manjem soba i kuhanjem po uputama knjiga o 
kuhanju, radi kojih ju je Torkild zadirkivao, kad 
bi se navečer u njih zadubla . . . sve to je ne će 
moći trajno zadovoljavati. Ta sve je to bio ne- 
kakav posao u vjetar . . . besmisleno. Da ona i 
djevojka, dvije odrasle žene, troše svoje vrijeme 
u to, da kuhaju za sebe i za još jednog čovjeka 
te da drže kuću u redu, činilo joj se nerazbo- 
ritim trošenjem radne snage. Sad će to biti sa- 
svim drukčije, sad će se isti posao morati oba- 
vljati za dom, u kome će se odgajati djeca. Spre- 
manje kuće je već sada za Božić drukčije izgle- 
dalo, jer su znali, da će kod njih biti jedno di- 
jete, premda je dijete bilo tuđe i ona ga nije 
osobito voljela. 

Lili je bila doista zlatna djevojčica. Ali je 
Roza ipak željela, da njena djeca budu drukčija. 
Ona je imala potpuno pravo da tako misli — jer 
su za Liedove djeca bila samo igračke. Katkada 
bi se živo s njima zabavljali, a kad bi ih spopala 
želja, da se s nečim drugim poigraju, poslali bi 
ih k djevojkama. Sad je na primjer za gospođu 
Lied bilo životno pitanje, da o Božiću otputuje u 
Lillekammer. Ingar i Šonju, kojima je bilo istom 
deset godina, poslala je sasvim komotno same 
k baki u Kragero. Neka je gospođa Morch obe- 
ćala, da će na parobrodu »na njih pripaziti«. 
Gospođa Lied je tu ženu jedva i poznavala, ali 
je njena savjest — ili kako da se to nazove — 
bila tim obećanjem umirena. Jedino nije nikako 
mogla da smisli, kako da se riješi Lille . . . Bilo 
je sasvim jasno, da ne želi da malu povede sa 
sobom u sanatorij, tako da su joj Torkild i Roza 
na njeno veliko veselje predložili, da će dijete 
uzeti za Božić k sebi. 

Gore u Fensalu jurila je gospođa Lied u sivom 
kostimu, isto takvim cipelama i gamašama sad 
na jedna vrata van sad na druga unutra. Roza je 
našla Lili u salonu, gdje sjedi na podu sakrivši 
se za jedan širok pliširan stolac. Djevojčica je 
držala u krilu veliku kutiju cigareta i zabavljala 
se time, da svaku cigaretu prelomi po> sredini. 
Roza joj oduzme kutiju i porazm jesti cigarete 
tako, da su slomljene bile na dnu, a čitave na 
površini. Tako bar ne će biti galame, dok ona 
bude u kući. Po sobi su bili porazbacami putni 
pokrivači i torbice te veći i manji kovčezi. 

Djevojka je donijela čaja, keksa i pekmeza. 
Gospođa Lied sjedne umorno na stolac: 

»Popit ćeš dakako šalicu čaja! Moram pri- 
znati, da si odvažna, kad se još i sad usuđuješ 
da se do ovamo popneš. Ali ti si zdrava, pa ti to 
naravno može samo da koristi, Moram priznati, 
da se dobro držiš . . . Kad pomislim, što li sam 
sve ja morala podnijeti, kad sam bila u tom sta- 
nju. Daj, da te pogledam . . .« Smijući se prihva- 
tila je Rozu za ruku i promatrala je u profilu: 
»O dakako, gospođa počinje da dobiva figuru . . . 
to moram priznati . . .« 

Roza pocrvenje, ponajviše od bijesa. 

»Znaš, spakovala sam ti za Lili samo jednu 
preobuku čistog rublja. Na koncu konca tvoja se 
djevojka ne će upropastiti, ako nešto opere. A 

i ti, sirotice, ne treba da nosiš više, nego je po- 
trebito. Uzmi još jedan keks! Jesi li ti pekla 
kolače?... Šta, pet vrsti kolača? No da, u po- 
četku se rade takve stvari. Gospode Bože, sretna 
sam, što ću ove godine moći da izmaknem svom 
tom božićnjem džumbusu. Djevojke ostaju ove 
godine same kod kuće, dakle ... Ta prestani 
Lili, što se opet dereš? « 

Lili se derala, jer je htjela da ponese svoju bi- 
jelu haljinicu k ujki Torkildu. Roza je slušala 
pregovore znajući već unaprijed, kako će za- 
vršiti; dakako, majka je pozvonila po djevojku 
i dala joj naređenje, da Lillinu bijelu haljinicu 
stavi k rublju.. 

»Stidi se, Lili . . . kako možeš da budeš tako 
neuljudna prema svojoj mami? A mama će sada 
daleko otputovati i. ostati tamo . . . zamisli . . . 
puno puno dana . . .« 

Lili se utješila komadićem šećera. 

»Ah, sad mi je palo na pamet . . . hoćeš li da 
ti dam nekoliko božićnjih brojeva . . . na primjer 
od »Fremtidena«? U listovima su neke moje ma- 
nje stvari. Same sitnice. Kad čovjek živi u ta- 
kvim okolnostima kao ja ovdje, onda je gotovo 
nemoguće da se sabere i napiše nešto pošteno. 
To je i jedan od razloga, zašto ne mogu da se 
potpuno posvetim gospodarstvu i tako dalje. 
Čuješ, Lili, hoćeš li prestati, već si pojela previše 
šećera. Fuj, od šećera ćeš dobiti gadne crne zube 
. . . Mama je rekla: ne! No, možeš još taj, ali to 
je zadnji. Ja vidim, da moram imati malo mira za 
svoju umjetnost; to je prvo i glavno . . .« 

Roza je prevrtala sveščiće i namjestila lice 
kao dobro odgojena djevojčica. Kadgod bi go- 
spođa Mary Lied govorila o svojoj umjetnosti, 
bilo joj je strašno teško da svlada smijeh, kojJ 
se javljao u jamicama na licu. 

»Katkada čovjek ima nešto na srcu i osjeća 
dužnost da se nekome povjeri. Imam jedan ve- 
liki roman . . . čitav plan, sve je gotovo . . . mo- 
ram još samo da ga napišem . . .« 

Roza nije nikako mogla da umakne, dok joj 
nije gospođa Lied čitav roman ispričala. Radilo 
se o nekoj slikarici, koja se udala za jednog 
inženjera, a taj je nije shvaćao. Ona je htjela 
da živi samo za umjetničko stvaranje i stoga 
nije htjela da ima djece ... ali muž je bio bru- 
talan, malograđanski tip i varao je kojeka- 


kvim smicalicama, tako da je ona protiv svoje 
volje rodila jedno dijete. Zloupotrebljen osje- 
ćaj materinstva u ženi osvetio se neprirodnom 
mržnjom prema djetetu itd. itd. Pripovijest bi 
imala da osvijetli , novim .svijetlom najvažnija 
socijalna i bračna pitanja svih vremena. 

Roza se nekoliko puta usudila da bojažljivo 
spomene muža i jelo. 

»Ah šta! Torkild se zaaijelo ne će srditi, ako 
ga pustiš da čeka sat-dva. Poznam ja njega! Je 
li, da je to snažan motiv? I sasvim nov? Van- 
bračno dijete u braku. Zar ti ne možeš da shva- 
tiš, da žena kao Vera mora da mrzi to dijete, 
koje je u sramoti začela?« 

»Ne,« reče Roza. »Ali Mary, već je prošlo če- 
tiri i po.« 

»Čekaj; sjedni još samo časak. Ti dakako to 
ne shvaćaš, jer si ti jedna od onih žena, koje su 
jedino majke-ženke ... i koje u djeci vide svoje 
najsvetije vlasništvo. Otac je samo slučajan po- 
vod. Ja namjeravam da o tome pišem: o ženi koja 
je protiv svoje volje postala majka itd. itd.« 

Ura je otkucala pet sati, prije nego se Roza 
mogla konačno da riješi gospođe Lied. A tada 
se oproštaj još otegao radi toga, jer je Lili sva- 
kako htjela da ponese svoj zeleni kaputić od 
baršuna i kapu. To joj je konačno dopušteno 
nakon duge prepirke, koju je Lili popratila bu- 
jicom suza i kričanjem. Zamotak je zatim opet 
poslan služavki za djecu... jer je Lili morala 
da ponese i topao zimski kaput. Nabrao se ko- 
načno prilično velik paket, koji je Roza morala 
da nosi, kad joj je konačno uspjelo da ode držeći 
za ruku dijete, koje je plesalo i poskakivalo . . . 

(Nastavit će se.) 


Zastori su najljepši ures svakog doma! 
Čipke će kao ukras uvijek postojati! 
Platno je najpotrebnija stvar u kućanstvu 
U nas sve to na izbor! 


JOipalc 

Radićeva ul. 70 ZAGREB Ilica 73 

W ATER-POL O NA MOTORNIM CAMCIMA 
Engleski športaši izmislili su water-polo igru sa čamcima. Naša slika prikazuje jedan prizor 


s takve utakmice 


DOGAĐAJI 


U LIPNJU. 


1. Povodom papine enciklike »Cari- 
tate Christi« izdao je zagrebački nad- 
biskup okružnicu, u kojoj poziva svo- 
je vjernike na molitvu i pokoru. — 
Uslijed pokušaja pristaša Pangalosa, 
koji bi iznova htio uvesti svoju dik- 
taturu, Pangalos je interniran na otok 
Krf. — Kitajska delegacija je predala 
Društvu Naroda memorandum, u ko- 
me optužuje Japan za neprijateljsku 
akciju protiv kitajskih četa. — Usli- 
jed vladine krize, koja je nastupila 
padom vlade Nikole Jorge u Rumunj- 
skoj, iz Londona je pozvan Titulescu 
da spašava situaciju. — U Munchenu 


otvorena velika umjetnička izložba za 
g. 1932. — U Slovačkoj imenovana 
prva žena za sudiju. 

2. U Njemačkoj je sastavljena nova 
Hindenburgova vlada sa državnim 
kancelarom Papenom. Vlada je za- 
pravo neparlamentarna, jer u njoj 
nema nijednog političara, koji bi 
igrao ma ikakvu ulogu. — U Sarajevu 
je otvoren euharistijski kongres uz 
veliko učestvovanje naroda, uglednih 
ličnosti i crkvenih dostojanstvenika. 

3. U Sarajevu je prigodom euhari- 
stijskoga kongresa otkriven spomenik 
prvom vrhbosanskom nadbiskupu dru 
Josipu Stadleru. — U svjetskoj se 


NOVI LET U S 
Profesor Piccard, koji se već jednom 
iznad zemaljske površine), sprema S( 
njegove hermetičke aluminijske gond 
letjeti zajedno 





DIZALICE U HAMBUKŠKOJ LUCI, 
koja je bila na glasu po svome velikom prometu, miruju. I njih je dodirnula nemila ruka, 

što je „krizom" nazivaju 

štampi šire vijesti, đa je albanski kralj vlast. — U čehoslovač'koj sazvan kon- 
Ahmed Zogu teško obolio. gres katoličkih književnika i novinara 

4. Između Svete Stolice i naše vla- za dane 4. do 6. srpnja, 
de su završeni pregovori o imenova- 6. U Rumunjskoj je povjeren sa- 


FRATOSFERU 
bio podigao u stratosferu (do 16 km 
na novi let. Vidimo ga na slici do 
>le. U njoj je fizičar Cosyns, koji će 
s Piccardom 



jftrojnom puškom u smjeru repa. Strijelac se 
fema strani repa, tako da ga ne uznemiruje 
anje zraka 


nju senjskog biskupa u osobi dosada- 
šnjeg kapitularnog vikara dra Ivana 
Starčevića. — U Francuskoj je 
Herriot sastavio novu vladu sve skoro 
od samih radikala. — Titulescu je po- 
vratio mandat radi nemogućnosti da 
sastavi vladu. — U Grčkoj je Papana- 
stasiusova vlada, koja je trajala sa- 
mo tjedan dana, dala ostavku. 

5. Venizelos sastavio opet novu 
grčku vladu. — U Sarajevu je na ve- 
ličanstven način završen euharistijski 
kongres. — U američkoj republici 
Čile preuzeli socijalisti revolucijom 


stav nove vlade Vajdi-Voevodu. 
— U Beču se sastao međunaro- 
dni kongres autora (pisaca, 
glazbenika) za autorska prava. 

7. Njemački predsjednik republike 
Hindenburg je odredio nove parla- 
mentarne izbore za 31. srpnja. — Biv- 
ši malteški ministar predsjednik Lord 
Striakland, jer je došlo do pomirenja 
između crkvenih i političkih engleskih 
vlasti, bio je prisiljen da svoju dosa- 
dašnju politiku osudi i moli crkvene 
vlasti za oproštenje. — Napadnut hr- 
vatski književnik dr Mile Budak. 



DR HEINRICH BRUN1NG, VON PAPEN, 

bivši njemački kancelar, kojega je ‘ novi njemački katteelar, kojega je 

^naslijedio kancelar von Papert, ; 1. lipnja postavio Hindenburg na čelo 

vođa je katoličkog Centruma njemačke vlade 

Svadbeni običaji u Civnu 

Napijala JI n đ e 1 Je a Kafić 


Ženidba, taj važni događaj u životu, slavio se 
kod nas na vrlo svečan način, pa i najsiroma- 
šniji je htio, da taj dan što bolje poslavi. 

Kad bi se dvoje mladih zavoljelo, nastojali 
su, da svoju ljubav produže u braku. Ali do 
braka bi došlo tek onda, ako bi roditelji bili 
sporazumni. Glas o dobroj i lijepoj djevojci, 
koja je bila od roda, širio se nadaleko, te su je 
mnogi htjeli uzeti za sebe, ali bi ona obično 
odabrala onoga, koga bi joj roditelji izabrali. 

Djevojku bi najprije isprosili, a »prošnja« se 
obavljala svečano. U prošnju bi došao mladićev 
otac ili stariji brat, ako otac nije bio živ sa još 
kojim rođakom. Čim bi oni došli u kuću dje- 
vojke, ponudili bi ih ukućani vinom, ali oni ne 
bi htjeli piti, nego> bi otac mladićev rekao: »U 
tebe je kćer, a u mene sin i ja sam došao, da 
te pitam, hoćeš li nam je dati.« Tada bi doveli 
djevojku i, ako je ona rekla »da«, onda bi joj 
budući svekar dao jabuku, u kojoj je bio dukat 
i amanet — obično 20 dukata, već prema mate- 
rijalnim prilikama prosca. Isprošena djevojka bi 
onda sve starije poljubila u ruku i poslužila ih 
kakvom. Tako bi sjedili neko vrijeme, a na pola- 
sku bi prosci metnuli u findžan (šalicu) po dukat. 

Dok se ovo događalo u kući, mladić bi šetao 
pred kućom i čekao odgovor, a bio je u društvu 
drugih mladića. Ako bi prošnja uspjela, njemu 
bi čestitali, a ako su prosci slučajno bili odbi- 
jeni, on bi morao da podnese mnoge poruge. 

»Prošnja« bi bila obično četvrtkom naveče, 
a u subotu poslije podne išli bi mladić i dje- 
vojka župniku »na prsten«. Po djevojku bi do- 
šla jenga (kuma) i braća mladićeva i ona bi u 


W Živjela konkurencija! 

BUDILICE 

38-50 

V Dinara 

uz 3-godišnje jamstvo džepni satovi, željezni- 

VI carski Roskopf. Nikelanker stroj Din 55 — te raz- 

» m nog dragocjenog nakita i ostalih satova uz naj- 

niže cijene. 

POPRAVCI UZ NAJNIŽE DOKAZANE CIJENE: 
1 staklo na džepni sat šlifano Din 2 — 

1 kazalo na džepni sat ...» 3 — 

Čišćenje džepnog sata ...» 20'— 

Veći popravci na džepnom satu od Din 30 dalje 
Za sve popravke jamčim 3 godine. 

Roba se šalje uz pouzeće. Tražite besplatne cjenike ! 

RUDOLF HRNČIĆ, ZAGREB, Vlaška ulica br. 13 



Icao i ostalo željezno 
ookaćtTo kupujete 
najbolje < Mjieftinhe 
kod prolzvadiača 

FILIP BAUMA, 

ZAGREB. 

m mm Miiiii v. i 

(Prota« Tuikanac). 
roleto* 83-60 1 53-46 


njihovoj pratnji išla k župniku, a mladić bi od 
svoje kuće došao sa djeverom i tu bi se pred 
svjedocima njih dvoje prstenovali. 

Poslije prvog navještenja dolaze vjerenicima 
žene, rođakinje i prijateljice na čestitanje, to 
se zove »šerbe« i donose im darove, djevojci 
obično rublje, tkanine za odijelo, servise, a mla- 
diću samo butilje sa likerima. Jedan dan prije 
vjenčanja slali su rođaci mladencima darove, to 
se zove »tepsija«, a obično se slalo: baklava 
(slatko jelo), bosmen (kruh naročito za tu svrhu 
priređen), a povrh toga bi se metnuli ostali da- 
rovi za mlade i sve ukućane. Osobito je bogata 
bila kumovska tepsija, koju bi kum slao mlado- 
ženji. Tu je bilo svile i za odijelo mlade, cipele, 
češalj, ogledalo, sve za -mladu, te darovi mlado- 
ženji i ostalim ukućanima. To bi sve bilo sve- 
zano u svilenom rupcu, a nosila bi to na glavi 
žena naročito za Ito uzeta, obično- siromašna, 
jer bi od onih, kojima bi donijela tepsiju, do- 
bila novaca. Usto bi prijatelji slali i živog ovna, 
iskićenog narandžama i narodnim trobojkama. 

Ujutro na dan vjenčanja oko 7 sati dođe ku- 
ma i dva djevera po mladu i vode je u crkvu, a 
od njezinog roda ide s njom njezina sestra ili 
nevjesta. Kuma i djeveri nju darivaju dukatima, 
a ona njima daje »boščaluk« (košulja), gaće, 
učkur (vezeni pojas), čevrma (zlatom vezen 
rubac), i sve je zamotano u svilenom rupcu. 
Mladoženja dođe u crkvu u pratnji starog svata 
i djevera, i kad su svi na okupu, onda se obavi 
vjenčanje. Poslije vjenčanja mlada sa kumom i 
djeverima ide natrag svojoj kući, a mladoženja 
svojoj. Poslije podne dođe mladoj od mladoženje 
kumovska tepsija sa darovima, koje joj je po- 
slao kum, a od mladožčnj-e dobije: odijelo, ko- 
prenu i kapu s dukatima, Naveče oko 8 sati dje- 
veri dođu sa konjima po ruho djevojke, a ruho 
se zove »sejsana«. Djevojka bi nosila sa sobom: 
rublje za sebe i za muža, odijela sebi i to joj je 
moglo trajati i po 20 godina, jer je sve bilo 
čvrsto, a moda se nije mijenjala. Uz to je nosila: 
dušek (madrac), jorgan (pokrivač), ibrik (mje- 
deni vrč), legenj (mjedeni umivaonik), čirak 
(svijećnjak), te darove ukućanima i svatovima. 

Dok kod mladoženje očekuju njen dolazak, 
dotle kod nje večeraju njeni uzvanici i rodbina. 
U jednoj sobi sjede starije udate žene, u dru- 
goj muškarci a u trećoj djevojke, te igraju kolo 
i pjevaju i mlada je s njima. Naveče sestra ili 
nevjesta obuče mladu u svadbeno ruho, koje je 
dobila od mladoženje, pokriju je koprenom i 
posade na plahtu, posipaju je novcima i bon- 
bonima, a onda je oko 11 sati naveče kuma i 
dva brata ili rođaka vode mladoženjinoj kući. 
Putem sviraju i pjevaju razne prigodne pje- 
sme, kao »Osu se biser grana od jorgovana i 
ode lijepa Mara od svoje majke«, »Jek ti žao, 
što se rastajemo?« i slične, a ove pjesme uza 

sve veselje imaju prizvuk tuge, jer se mlada ra- 
staje sa djevojaštvom i ostavlja svoje. Sva je 
rodbina prati do polovice puta, a kad dođu do 
polovice, tu piju, razbijaju čaše i pjevaju, a 
odatle preuzimaju mladu dva djevera i V|Ode je 
mladoženjinoj kući. Pred njegovom kućom 
gori »mašala« (vatra) u znak radosti. Ususret 
im dolaze djevojke i mladići pjevajući i igrajući 
kolo uvedu je u kuću. Na pragu joj jedna dje- 
vojka skine cipele, jer u kuću uopće niko nije 
ulazio u cipelama, da kuća bude što čišća, a mlada 
joj dadne čevrmu. Zatim uvedu mladu u glavnu 
sobu, postave je u jedan kut, a kod nje stoje 
dva djevera i kuma. Svi svatovi sjede, a ona 
stoji, dvori jedno pola sata, a onda je sjednu na 
stolicu, a na krilo joj metnu muško dijete staro 
tri mjeseca i ona ga dariva košuljom. Dok ostali 
tu večeraju, nju odvede kum u bračnu sobu, 
gdje je postavljeno jelo za mladence, a tu je i 
njezino ruho i sve što je donijela. Sada kum 
uvede mladoženju u sobu. Iza toga dođu pred 
vrata sobe djevojke, pjevaju . razne prigodne 
pjesme i ištu »punicu«. To su kolači, koje je 
mlada od kuće donijela, i ona im to dadne. 

Sutradan ustane mlada prva, naloži vatru, 
skuha kavu, pomete kuhinju, očisti svima uku- 
ćanima i služinčadi cipele, a onda dođu svatovi 
i ona ih svih podvori kavom. Svadba traje kod 
mladoženje od nedjelje do četvrtka. To su dani 
veselja, igre i pjesme. U četvrtak mlada dijeli 
svatovima i ukućanima darove, koje je doni- 
jela, a oni nju darivaju nakitom ili dukatima. 

Prve nedjelje mlada ide u crkvu na misu u 
pratnji kume, a onda kuma dođe s njom na 
ručak. Osam dana poslije vjenčanja dolaze mla- 
doj u pohode roditelji i donesu darove svima uku- 
ćanima, a poslije 3 do 4 dana mlada, mladoženja 
i njegovi roditelji vrate posjet noseći darove. 

Za vrijeme pira igrale su se razne igre i kola, 
a najomiljelije su bile »Dilbera«, »Sitan tanac«, 
»Rode« i druge. Jela su kuhale kuharice, zvane 
»maje«, koje su svatovi darivali novcima. 

U zadnje vrijeme većinom su izumrli ovi obi- 
čaji, a tek nekoji su se sačuvali u mnogo skro- 
mnijem obliku. 

BIJECA HACJINA 

(Svršetak sa str. 393.) 

se razumije nešto u dvorbu bolesnika, ona nje- 
guje ženu, drži red i čistoću u bijednoj sobici, 
koliko je moguće, pere i krpa za susjedu. Ona 
moli svoje mušterije, da joj pošalju nešto za 
majku i dijete. Svatko rado daje dobroj Leni. 
Kada se pak usudila da najbogatiju od svojih 
mušterija zamoli za bijelu tkaninu za Marinu 
haljinu, izdere se ova na nju: »Takvi ljudi mo- 
rali bi biti sretni, da uopće nešto imaju na sebi. 
Bijelu haljinu? — samo joj još to. treba!« 

Lena se žalosno povrati kući. Za petnaest dana 
je Bijela Nedjelja. Njezina zarada ne dosiže, da 
se u to kratko vrijeme još uštedi za haljinu. 
Udovici je obećala, da će moliti jednu gospođu, 
koja će sigurno dati. Kada ugleda lice udovice 
puno očekivanja, slaže prvi put u životu: »Go- 
spođa će dati haljinu«. Mara klikće, a njena 
majka plače od veselja. Lena se povrati u svoju 
sobicu, zbunjena od stida i muke. 

»Dobri Bože, oprosti mi laž! Pokaži mi izlaz! 
Nikada nisam svijesno lagala. Oprosti mi grijeh 
i pomozi mi, o Gospode!« 

Upravo se ta njena ljubav prema istini svi- 
djela pred toliko godina stolaru Franji, koji ju 
je htio za ženu. Franjo je dva dana prije vjen- 
čanja umro unesrećen. Koliko je onda propatila. 
Ipak je hrabro snosila sudbinu. Ostala je vjerna 
pokojniku, molila se svaki dan za njega. Ona 
se sjeti, kako je upravo na dan, koji joj je tre- 
bao biti vjenčani, išla za Franjinim lijesom, kako 
je nakon toga skromnu svadbenu haljinu polo- 
žila u malu škrinju i onesvijestila se. Trgne se 
iz svog snatrenja. 

»Bože, kako si dobar!« 

Ona je već mnogo toga morala prodati, ali 
kovčežić spasila je kroz sve nevolje. Žurno iz- 
vuče ključ, podigne kovčeg na stol i otvori ga. 
Unutra je ležao vjenčić i koprena, bijela haljina 
i rublje, čak čarape i cipele. Tako je nekoć za- 
kopala sreću... U noći ispara haljinu, i skroji 
je prema jednoj dječjoj, koju je imala u poslu. 

Nekoliko dana kasnije jednog dana jurne 
Mara k Leni i odvuče je u sobicu. Njezina majka 
držala je u ruci bijelu haljinu i reče sva sretna: 

»Pogledajte samo, gospođice Leno, Mara je 
dobila poštom haljinu, čak i rublje, vjenčić i 
cipele. Malo su prevelike, ali ništa zato. Pogle- 
dajte, kako joj sve točno pristaje. Sada se više 
ne će rugati mojem djetetu«. 

Kako je samo sve bilo lijepo složeno. 

Mara se baci Leni oko vrata i zahvali joj za 
njen »zagovor kod bogate gospođe«. 

Lena odgovori: »Ne meni Maro, nego dra- 

gome Bogu moraš zahvaliti. I ja imam mali da- 
rak za tebe, ne mnogo, sasvim skromno, ali to 
trebaš,« reče i spusti u ruke djeteta svoje čislo 
i bijelo uvezani molitvenik. 

Mala je škrinjica prazna . . . Siromašna Mara 
ide u bjelini vedra i sretna među drugom dje- 
com na Božansku gozbu . . . 

M JI J K/I I DIJETE 


MAJČINA LJUBAV. 

Kasno je popodne. Vlatko, dragi 
mali, zlatni dječačić, spava u svome 
krevetiću, kuda ga je čas prije polo- 
žila majčica iz svoga toploga naru- 
čaja. Usnuo je u igri, izmoren od že- 
lje, da neprestano nešto radi, nešto 
stvara. Ta koliko je samo danas sa- 
gradio gradova iz kocaka, koliko je 
puta potjerao vlak po tračnicama, ko- 
liko je nacrtao oblakodera, tvornica 
i zvjerinjaka sa stvorenjima čudnog, 
pretpotopnog izgleda i koliko je stro- 
jeva, kao kakav minijaturni Edison, 
sastavio iz raznih dijelova! Pa kako 
da ne bude umoran? Zato sada tako 
slatko diše. Njegove duge, svilene .re- 
pavice, kao dva niza sićušnih tamnih 
bisera rose na procvaloj mirisnoj ruži, 
počivaju nježno na njegovim okru- 
glim, od sna zarumenjenim obrašči- 
ćima. Njegove zlatne vlasi okružuju 
poput gloriole njegovo mudro, visoko 
čelo. Slatko spava, lak smiješak obli- 
jeće poput šarena leptira oko njego- 
vih maljušnih crvenih ustašca. 

Uza nj sjedi njegova majka prateći 
pogledom punim ljubavi svaki njegov 
dah. Njenom se dušom širi osjećaj ne- 
izrecive sreće, materinje sreće. Ta to 
je njezin sin, koji je sva njena lju- 
bav, a ta je ljubav neizmjerna, sveta, 
dana od samoga Boga. I samo dotaći 
se djeteta znači za nju beskrajnu 
sreću. Zato i sad od časa na čas po- 
gladi te drage djetinje ručice, porav- 
nava bijeli pokrivač i ljubi one ruži- 
časte prstiće. 

I dok tako gleda dijete, a toplina 
joj materinjih osjećaja poput slatkog 
opojenja napunja grudi, najednom joj 
poput munje na nebu sijevne kroz mi- 
sao nešto poput plamena, nešto, što 
pali, što uništava njenu dušu. To je 
strah nad tim djetetom, grozni strah, 
da bi ga mogla izgubiti, a taj strah 
nikad ne propušta stegnuti ioj srce 
onda, kad je sama sa svojim sinčićem 
i kad ga privinjuje k sebi, kad osjeća, 
da su njih dvoje na svijetu jedno dru- 
gom najbliži. Tada kao da majčine oči 
najjasnije vide one nesreće, bolesti i 
muke, koje vrebaju na njezino je- 
dince, pače i onu crnu sjenu smrti, 
koja tako nemilosrdno pruža svoje 
duge, nezasitne, košćate prste za svim, 
što je na svijetu lijepo. O, s radošću 
bi sebe žrtvovala, da zapriječi sve te 
opasnosti zemaljskoga života, ali u 
duši osjeća, da je za to previše mala, 


previše slaba, nemoćna. A ta je svi- 
jest baca u očaj, dok iznemogla ne 
padne na koljena do djetinje postelje, 
te se lice, izmučeno bolju, obraća 
k nebesima, da šapće žarku molitvu 
Onome, koji je svemoguć. Njega mo- 
li, da joj čuva sinčića, da odvrati sva- 
ko zlo od njega. Iz cijele se duše moli, 
da mjesto na dijete na nju baci sve 
nevolje života, ta ona će ih sa zahval- 
nošću primiti, bremena će života rado 
nositi, samo da djetetu bude dobro, 
samo da dijete ništa ne muči, ne boli. 
A zatim se sa suzama u očima obraća 
i k Onoj, koja je u svojoj materinskoj 
sreći i žalosti najblagoslovljenija me- 
đu ženama, pa i Nju moli, da radi 
one ljubavi, za koju je sposobno samo 
njeno tako teško ranjeno sveto srce, 
bdije milostivim okom nad njenim 
maljušnim, nevinim djetetom. 

Uto ise vani stao spuštati mrak, dok 
nije u sobi zavladala tmina. Na tam- 
nom se svodu pojavio mjesec, a jedna 
se njegova zraka spustila kroz okno 
na lišće djeteta i obasjala ga mekim, 
srebrnim sjajem. Ali Vlatko samo da- 

ŽENSKI 


Tiranija u modi. Pitanje svjetske 
mode počelo se u Kini raspravljati tek 
pred kojih dvadesetak godina, kad su 
se prve ženske povratile s visokih 
američkih škola. Poznato je, da ki- 
ta jske žene imaju najmanje noge. To 
je radi toga, jer je normalan razvi- 
tak nogu priječen njihovim povija- 
ni em u mlađoj dobi. Sociolozi su time 
optužili muškarce, koji da su tako 
htjeli na taj način da drže ženu pot- 
puno privezanu uz kuću. Protiv toga 
se neko vrijeme bila razvila borba, 
koja je završila time da je kineska 
vlada ostavila to pitanje na volju 
modi. Međutim je u nekim provinci- 
jama Kine uspjelo da se taj prastari 
običaj posve ukloni, a u udaljenijim 
krajevima je svako takvo nastojanje 
bilo uzaludno. U posljednje vrijeme je 
bilo došlo do zanimljivih ponovnih 
borba u tom pitanju te je i sama vlada 
bila odredila stroge kazne za sve one 
majke koje bi svojim kćerima po- 
vijale noge. 

Zaposlene žene. Dok ima još poje- 
dinih zemalja, gdje ima dosta služba, 


NEUGLAĐENA KOSA 

Bez njege kose nema uglađene kose, uzalud sva- 
ko češljanje, kovrčanje uvojka i pomada, za dan 
dva evo opet raskuštrane glave, divlja kosa bez 
njege, ne da se odmah ugladiti trajno već samo 
privremeno. Stoga se preporuča svakome za nje- 
gu kose, da upotrebljava samo iskušano sredstvo, 
a to jest Biljevna fscrpina od kopriva. Cijena boce Din 20 — 
Za njegu kose va^ja samo prokušane proizvode upotrijebiti, a takove pru- 
ža god. 1599. u Opatovini osnovana stara 
KAPTOLSKA LJEKARNA SV. MARIJE 
Vlasnik Vlatko Bartulić, Zagreb 



najbolji i najjeftiniji kino-pro- 
jekcioni aparat — Potreban je 
svakoj školi, svakom župniku, 
svakom društvu i svakom domu. 

— Na skladištu hiljade raznih 
filmova, koji se posuđuju uz 
najpovoljniju najamninu. — 
Aparat je isto upotrebljiv za 
mjesta, gdje nema električne 
struje sa specijalnim dinamom. 

— Obavijesti kao i katalog 

besplatno kod 

» Kinofoi « Zagreb 

Gundulićeva ulica 7. 

Telegram »K I A O F O T« 
Telefon 75-63 


lje spava, spava svojim slatkim djeti- 
njim, bezbrižnim snom. 

Elena Brestenska- 
Gessayova. 

SVIJET 


koje se požudno čuvaju kao čisto mu- 
ške, a žene u njima ne mogu, ili vrlo 
rijetko, dobiti namještenje, toga si- 
gurno nema nimalo u Sjedinjenim 
Državama Amerike, gdje je uposleno 
jedanaest milijuna žena, koje rade na 
svim poljima u naj različiti jim stru- 
kama posla. 

Škola za smijanje. Mnogo toga, što 
u običnom životu vidimo, čini nam 
se samo po sebi razumljivo i mislimo, 
da drukčije biti ne može. Ne čudimo 
se, ako nam se prodavačice prijazno 
smiju, podvornici šute itd., mislimo, 
jer je to posve obična stvar, da tako 
mora biti, a k tomu ima štošta, što 
se čini čudno i smiješno, a čovjek je 
prisiljen da i sam poprimi isto, ako ne 
će, da se ne razlikuje od drugih u 
najobičnijim stvarima, od kojih često 
puta mnogo toga ovisi. Tako u Ber- 
linu postoji »škola za smijanje«. Nju 
pohađaju prodavačice i ostale ženske 
sličnog zanimanja, kojima je potre- 
bno i te kako da se znadu lijepo na- 
smijati, da na kupca učine ugodan i 
dobar utisak, jer o tome ovisi često 
uspjeh rada. Učenice te škole su veći- 
nom djevojčice od 14 do 17 godina, 
te koje će biti prodavačice, gdje nji- 
hov smijeh mora da »-pali«. 



Ako želite kupiti jeftina 
i moderna dječja kolica, 
dječje krevete, romobile, 
kolica za lutke i. t. d. 
obratite se s pouzda- 
njem na najpoznatijeg 
proizvađača; 


A. NEIDHARDT, ZAGREB 


Preradovićeva ulica broj 22. 


Primaju se i popravci 

RUČNI RAD 



PLETENA DJEČJA HALJINA. 

Mnoge su majke u neprilici baš ta- 
da kad se radi o haljimicama njihove 
djece. Nerado gledaju kad moraju to 
u dućanu gotovo kupovati, jer je ra- 
zumljiv slatki osjećaj, koji majke ima- 
ju gledajući na svojoj djeci haljine, 
što su ih same brižno spremile. Da 
to olakšamo, donosimo sliku s uputa- 
m, kako će se najlakše moći izraditi 
pletena haljinica za dijete od 4 — 5 go- 
dina. 

Leđa. Suknjica se počne dolje na 
162 očice i plete jednu očicu pravo, 
jednu naopako u tri reda. U slijedeća 
tri reda plete se obrnuto, gdje je bila 
prava očica dođe maopaka, a gdje na- 
opaka tamo dođe prava (SI. I.). Tri 
slijedeća reda pletu se opet kao tri 
prva, a onda se nastavi raditi kako 
označuje slika II. naime: 3 očice pravo, 
3 naopako, 3 pravo itd., dok se ne 
svrši 78 očica do sredine zatim 6 očica 
pravo, i dalje nastaviti 3 naopako, 3 
pravo itd. U drugom redu isto prave 
očice nad pravima i naopake nad na- 
opakima. U dva slijedeća reda početi 
sa dvije prave očice i nastaviti 3 na- 
opake, 3 prave itd. u sredini ostanu 
samo 4 očice, to zato da pruge, koje 
nastaju od pravih i naopakih očica bu- 
du kose prema sredini. U slijedeća dva 
reda ostanu u sredini samo dvije oči- 
ce, zatim 6 naopakih, pa 4 naopake, 
onda 2, onda opet 6 pravih itd. Kad 
je suknjica dugačka 33 cm od po- 
četka, onda se počne raditi gornji dio 
i to čitavi jedan red pravo, a drugi 
naopako (Slika III.). 

U prvom i drugom redu uzimaju se 
neprestano po dvije očice zajedno, da 
dobijemo 70 — 72 očice na igli. Posve 


ravno pletemo 5 cm, a onda oduzme- 
mo 5 očica na svakoj strani za izrez 
oko ruke, u slijedećem redu oduzme- 
mo 2 očice na istom mjestu, u slije- 
dećem opet 3, a onda nastavimo ple- 
sti posve ravno, dok nemamo 47 cm 
od dna. Zatim završimo 14 očica u sre- 
dini za vrat, a svaku stranu pletemo 
posebno završujući po 2 očice sa stra- 
ne tri puta. Pletemo još 6 redova i 
završimo ramenice u koso, tako da 
razdijelimo očice, koje su nam ostale 
u 3 dijela, završimo najprije prvu tre- 
ćinu, onda drugu i majiposlije treću. 

Prednja strana. Radimo točno 
na isti način i sa istim brojem očica 
kao i leda i kad učinimo 4 cm gor- 
njega dijela, razdijelimo očice u 2 di- 
jela za izrez naprijed. Zatim pletemo 
najprije jednu stranu isto kao i leđa 
završujući za i^rez oko ruke. Od 
sredine završimo 10 očica za izrez 
oko vrata, onda 3 puta po dvije očice, 
pletemo još 6 redova i završimo u 
koso kao i leđa. 

Rukavi. Počnemo gore na 42 oči- 
ce, pletemo kao na slici III. u svakom 
redu dodajemo po 2 očice, dok ne 
dobijemo 84 očice na igli. Pletemo po- 
sve ravno 13 cm od početka, zatim 
pletemo rub kao na slici I., naime 3 
očice pravo, 3 naopako u 3 reda i 
onda obratno te u devetom redu za- 
vršimo. U prvom redu treba da uzi- 
mljemo po dvije očice zajedno. 

Kad je gotovo, sašijemo sa strane, 
ramenice i rukave. Izrez oko vrata 
navodimo na 5 igala kao za čarape, 
tako da prednju stranu haljine imamo 
pred sobom i pletemo kao gornji dio 
haljine, ali tako da pravo bude na- 
opako i mekano završimo. I. M. 



S Euj&aristiJsKog 
Kongresa 

(Svršetak sa strane 395.) 

nitijoj temi: »Štampa i njezin soci- 
jalni utjecaj«. Kazališna izvedba mi- 
sterija »Sveta Misa«, koji su izvele 
učenice časnih sestara zavoda sv. Jo- 
sipa, bila je prekrasna, ali ie šteta, 
što to nije bilo jedinstveno djelo, ne- 
go sastavljeno od tri pjesnika s glaz- 
benom pratnjom od nekoliko kompo- 
zitora. Soljačićeva »Misa«, koja je iz- 
vedena i u Zagrebu i u Pragu, djeluje 
kao jedinstvena umjetnina snažnije. 

U središtu kongresa bilo je otkriće 
spomenika prvom vrhbosanskom nad- 
biskupu dru Josipu Štadleru, koji je 
izradio kipar Marin Studin. Spomenik 
daje više karakteristiku tipičnoga 
svećenika s biskupskim dostojan- 
stvom, nego li genijalnoga predstav- 
nika Crkve i naroda i poletnoga jav- 
noga radnika, po čemu zapravo. Šta- 
dler ima svoje epohalno značenje. Kod 
otkrića spomenika govorio je sara- 
jevski nadbiskup dr Ivan Šarić kao 
njegov nasljednik i zagrebački nad- 
biskup dr Antun Bauer kao njegov 
učenik. 

Euharistijski kongres je završen ve- 
lebnom teoforičnom procesijom, u ko- 
joj je sudjelovalo oko 10 tisuća vjer- 
nika, a vodio ju je sam nuncij Pelle- 
grinetti uz ostale biskupe. Sve sara- 
jevske ulice bile su pune gledalaca, 
te je tako, može se reći, gotovo ci- 
jelo Sarajevo sudjelovalo kod ove ka- 
toličke vjerske manifestacije, koja 
znači velik događaj u životu Hrvata 
katolika uopće. 

ĆIRILO-METODOV 
PJEVAČKI ZBOR 
IZ ZAGREBA 


izveo je na euharistijskom kongresu 
u Sarajevu dva vrlo uspjela vokalna 
koncerta 



Z B >1 



BORIS KOMAREVSKI, 
dirigent Ćirilo - Metodova pjevačkoga zbora 
u Zagrebu 


KONCERAT JEDNOG ZAGREBA- 
ČKOG PJEVAČKOG ZBORA 
U SARAJEVU. 

Za vrijeme euharistijskoga kon- 
gresa u Sarajevu nastupio je tri puta 
svojim pjevačkim izvedbama mladi za- 
grebački pjevački zbor, koji je uzeo 
ime Ćirilo-Metodov kor: jednim cr- 
kvenim koncertom, jednim koncer- 
tom u sarajevskom kazalištu i pje- 
vanjem kod grkokatoličke pontifi- 
kalne službe Božje. U sva tri nastupa 
izveo je taj zbor izbor kompozicija 
istočne crkvene glazbe, koje se sve 
odreda odlikuju osobito tim, što u 
njima mogu doći do snažnog izražaja 
sve ljepote i finese zbornoga pjevanja. 
Ćirilo-Metodov kor je uzi sve to, što 
u sadašnjem svom sastavu postoji ten 
nekoliko mjeseci, dokazao, da je đo- 
rasao umjetničkim zahtjevima, što ih 
ta crkvena djela postavljaju na izva- 
đače. U prvom je to redu dakako za- 
sluga dirigenta Borisa Komarevsko- 
ga, koji je pokazao, kako se i s ma- 
njim sredstvima, kojima dirigent u ta- 
kvom zboru raspolaže, mogu postići 


LIJEPU kOSU I LIJEPU GL4VU 


sa jošte ljepšim 
uvojcima lijepo 
njegovanu, ot- 
mjene pojave, 
trajno izgladje- 
nu i očešljanu, 
bez prhuta i is- 
padanja kose po 
odijelu, imade 
samo onaj, tko 
svoju kosu nje- 
guje redovito sa 

Biljevnom 
i s c r p i n o m 
od kopriva 
DOBI 



V A S E U 


Bujan rast kose 

po naravi, a bez njege čini ko- 
su nesredjenom, a time dobiva 
čovjek slab i neotmjen izgled. 
Toga radi preporuča se svako- 
me iskušano sredstvo, a to jest 

Biljevna iscrpina od kopriva 

Kroz tjedan dana postaje kosa 
uredjena — otmjenog izgleda 
Cijena boci Din 20 — . Proizvodi 
i u promet stavlja stara god. 
1599. osnovana KAPTOLSKA 
LJEKARNA, Vlatko Bartu- 
lić, Zagreb, JelaSi<ev!rg20 
SVAKOJ LJEKARNI 


i razmjerno veliki umjetnički uspjesi. 
Odlike njegova zbora jesu sigurna in- 
tonacija, izvrsna vokalizacija i savr- 
šeno vladanje dinamikom. Kraj tih 
odlika iščezavaju neki nedostaci, koji 
su kod tako mladoga zbora neizbje- 
živi. Najviše su se osjećali nedostaci 
kod ženskih glasova: visina kod so- 
prana i discipliniranost altova. Ali 
cjelina je ipak uvijek bila dotjerana, 
uravnotežena, skladna. Od izvedenih 
kompozicija najviše su se istakle 
»Skaži mi Gospodi« od Dimitrija 
Bortnjanskoga, »Vo carstviji Tvojem« 
od Pančenka i »Od junosti moeja« od 
Kedrova s efektnom recitacijom »Sla- 
va Ocu« za alt solo. Za crkveni kon- 
cerat i za pjevanje na grkokatoličkoj 
pontifikalnoj liturgiji vladalo je u sa- 
rajevskoj publici opće zanimanje, te 
je katedrala oba puta bila prepuna. A 
ako je treća izvedba u kazalištu i 
bila nešto slabije posjećena, nije ni 
čudo, kad se uzme u obzir, da je Ći- 
rilo-Metodov zbor u 4 dana tri puta 
nastupao osvjetlavši lice sebi i umjet- 
nosti, kojoj se posvetio. Dr J. A. 


Ilica 128 0 *“<*128 

u irCačtit&f 

ILICA 128 -uLef*x*1>ZZ*} Ilica f28 


U R 

najbolje i najjeftinije po- 
pravlja, a nove uz najni- 
žu cijenu prodaje 

V. DUJAKOVIĆ 

urar i zlatar 

ZAGREB, MASARYKOVA ULICA 6 

Pretplatnicima , Obitelji ‘ poseban popust/ 
Prima stare (antik) stvari na prodaju 

Z^f DOBRU DJECU 


Priča o mački Bjelki 

Napisala Katela Kuzmić 


Bilo je to prošle godine, baš u lipnju. Zlati- 
nim sestrama se svršila škola i sve su se zajedno 
spremale s mamom i tatom u Primorje na ljeto- 
vanje. Svi su se u kući brinuli, da se što ljepše 
spreme i što više stvari ponesu na more. Zlata 
nije ništa osobito spremala, ali ju je ipak mučila 
teška briga... Imala je mačku, koju je, jer je 
bila bijela, nazvala Bjelkom. Na svaki ju je na- 
čin htjela sobom ponijeti. Ta bez nje bi joj bilo 
upravo dosadno. Ali kako? U čemu? Ipak, tko 
traži, nađe. Tako je i ona našla malu košaricu 
s pokrovom, gdje je mogla lijepo smjestiti svoju 
dragu Bjelku. 

Svi su veseli krenuli na vlak. U vlaku je uz 
Zlatu sjedio njezin brat Drago. On nije bio od- 
više dobar. Znao se često rugati sa Zlatom i nje- 
zinom Bjelkom. Tako i sad, dok je voz jurio, 
uzeo je mačku iz košare, te otišao do prozora i 
već kao što je obično radio kod kuće stao go- 
voriti: 

»Gospodo i gospođe! Vi ne znate ništa, ako 
niste vidjeli mačku Bjelku. To je pametna živi- 
nica, bijela, brža od zeca, umiljati ja od jagnjeta, 
otvara po zapovijedi vrata, a ima i sve druge od- 
like, što ih zamisliti možete, prava kraljica ma- 
čaka! Uđite! gospodo i gospođe! Samo dva di- 
nara i vidjet ćete to čudo!« 

Tako je on govorio i kao uvijek uštinuo ma- 
čku za uho, na što je iona zajedno sa Zlatom 
bolno zajauknula. Zlata ju je tada uzela i po- 
ljubila s riječima: 

»Lijepa i sirotna Bjelko!« Bjelka je na sve to 
milovanje odgovorila predući i milo gledajući 
svoju zaštitnicu. 

Bilo je još i drugih nevaljaština, koje bi Drago 
znao napraviti. 

Prva Zlatina misao, kad su stigli u mjesto, 
bila je, da posjeti malu Branku, koju je prošle 
godine odlazeći bolesnu ostavila. Bolest je od 
lani krenula na gore, tako da je Branka morala 
neprestano ležati u krevetu, a jedina joj je ra- 
dost bila, kad bi je za lijepa vremena na koli- 
cima izveli malo u dvorište. Zlati je bilo vrlo 
žao, kad je vidjela, da Branka još nije ozdravila 
i da se neće moći, kao što su to lani mislile, še- 
tati i igrati na zraku. Da je razveseli, pričala joj 
je o svojoj Bjelki, o njezinim šalama i vješti- 
nama. Branka ju je pozorno slušala i na koncu 
je upita: 

»A bi li ti meni htjela donijeti Bjelku da je 
vidim?« 

Zlata je odmah sutradan donijela Branki ko- 
šaricu s Bjelkom. Branki se Bjelka osobito svi- 
djela te ju je dugo gladila i milovala. 

»A bi li ti meni ostavila Bjelku, kad ti ideš na 
šetnju s mamom i tatom, da se s njom zabav- 
ljam. Oh, uza nju mi nimalo ne bi bilo dosadno! 
Hoćeš li?« 


Zlata je bila sretna, što joj je mogla bar nešto 
udovoljiti. Ostavila joj je Bjelku sve do posljed- 
njeg dana njihova boravka u tom primorskom 
mjestu. 

Nikakvo čudo, što su se Bjelka i Branka za- 
voljele. Ta Branka je bila sama i sretna je bila, 
ako je njoj netko ili ona drugomu mogla po- 
kloniti pažnju. Tako je ona bila sretna i uza Zla- 
tinu Bjelku. Dočekale su tako i dan rastanka. 

Branka se gušila u plaču milujući Bjelku. 

Rekla je Zlati: 

»Prošle godine smo se teško rastale, a danas 
još teže, jer mi odlaziš ti zajedno sa Bjelkom.« 
I plakala je, plakala dugo. 

Zlati su suze navrijele na oči i zamislila se. Za 
jedan čas je poljubila Branku. Obje su se gušile 
u zagrljaju. Zlata se ote i jedva izusti: 

»Neka... ti... Bjelka...!« i glasno plačući 
izađe. 

Zamalo eto ti Draga da potraži sestru i da se 
oprosti od Branke-. Videći da mu je sestra otišla, 
htio je da izađe, ali opazi Bjelkinu košaricu, za 
koju je mislio, da ju je Zlata zaboravila. Uze 
ju i reče: 

»Alaj je lagana!« 

»Pa naravno, kad u njoj nema Bjelke,« izusti 
Branka. 

Drago opazi Bjelku u Brankinu krilu i dozna, 
da ju joj je to na odlasku zlata ostavila. Kad je 
voz krenuo, šapne on Zlati na uho: 

»Tako nešto nisam od tebe očekivao! Ti si 
zbilja dobra, kad si mogla pregoriti svoju dragu 
Bjelku za ljubav svoje bolesne prijateljice.« 

Zlata je gorko zaridnula. Mama i tata su stali 
pitati, zašto plače, ali je Drago već izustio: 

»Ostavila je Branki Bjelku.« 

»Ti si dobra djevojčica i to je vrijedno i ple- 
menito djelo, što si ga učinila,« rekli su mama 
i tata i izljubili Zlatu. A na očima sviju su se vi- 
djele suze. 

Kad zaini rišu 


na stolu ,,Jajnine“, svaki od srca zaželi to 


nenadmašivo ukusno jelo. Makaroni, špageti, 


zakuhe dobiju se u svim dućanima u vreći- 


cama od 1 / i kilograma s natpisom „Jajnine". 

Veliki zahtjevi. Najamnik: »Pogle- 
dajte, soba je vlažna, tako da gljive 
po zidovima rastu.« 

Gospodar: »Zar mislite, da će vam 
za tako pišljivu najamninu, koju mje- 
sečno plaćate, rasti karamfili po zi- 
dovima. 

Opomena. U jednom mjestu, gdje 
su vječne poplave piše na stupu kraj 
ceste: »Kada je ovaj stup pod vo- 
dom, po cesti se ne smije voziti.« 

Na sajmu. Konjski prekupac naredi 
svom sinu, neka prokuša nekog ko- 
nja. Sin upita tiho oca: »Oče, hoćete 
li ga kupiti ili prodati?« 

Igle. Stric: »Moderna djevojka ne 
zna, zašto su igle.« 

Nećakinja: »Kako ne bih znala, 
striče! Rabe se kod gramofona.« 

Otac. Dođe žandar da traži seljaka. 
Kod kuće nađe samo četirigođišnjeg 
dječačića, koji mu reče, da su svi 
izašli van. »Otac je otišao s magar- 
cem na pašu, već ćete ga lako po- 
znati. Otac je onaj sa šeširom na 
glavi.« 

Sposoban. Šef: »Onaj putnik pre- 
vario nas je s ovim bezvrijednim suk- 
nom.« 

Direktor: »Što mislite, da ga na- 
mjestimo kod nas?« 

Za kulisama. »Što danas primadona 
toliko viče, pa dobila je devet bu- 
keta?« 

»Jest dobila, ali ona veli, da ih je 
platila deset.« 

Iz stilističke zadaće. Sočno zelene 
topole obrubile su tamnomodro je- 
zero, kojemu su na obali seoske dje- 
vojke mtizle krave. U vodi, čitava sli- 
ka bila je obrnuta. 

Nesporazumak. Daje se torta, svi 
su uzeli, samo malome Miši nijesu dali 
ništa. On se javlja odlučno za svoj 
dio. 

»Ne, srce, za malu djecu torta je 
odveć teška.« 

Miško: »Ja ću je uzeti u obje 
ruke!« 

Našla kosa brus. Henr.i Mondain, 
glasoviti francuski učenjak, nije nikad 
polazio visoke škole, a iipak je po na- 
ravi bio vrstan i na glasu matematik. 
Radi toga mnogi su mu zavidjeli, a 
nada sve su ga mrzili poluobrazovani 


ljudi. Takvo jedno zanovijetalo dođe 
na njegovo predavanje i posprdno 
upita: 

»Gospodine profesore, koliko je tri 
puta četiri?« 

Mondain se ne uvrijedi na bezo- 
brazno pitanje, nego mirno reče: 

»Ako pridodate svoju cijenjenu 
osobu, onda je (120) sto i dvadeset.« 

Ispit. Profesor bogoslovije: »Sveto 
pismo slabo poznajete, gospodine 
kandidate. Recite mi nekoliko izreka 
iz Svetog pisma!« 

Kandidat: »Juda otiđe te se objesi.« 

Profesor. »Dobro! Ali još koiu!« 

Kandidat: »Idi i učini tako!« 

Iz škole. Učitelj je predavao, kako 
nastaje blijesak. Naj poslije upita: 
»Tko bi mi znao reći razliku između 
blijeska i električne svjetlosti?« 

Pero: »Blijesak je badava, a elek- 
trična svjetlost nije, gospodine uči- 
telju.« 

Točan račun. Zet prati u Karlove 
Vary svoju debelu punicu, tešku 80 
kilograma. Sjedi u kupeju i razmišlja: 
»Sada je moja punica teška 80 kg. 
Svake godine u Karlovim Varima 
smršavi 8 kg. Bogu hvala, za deset 
godina je gotova!« 

Neobična ptica. Muž je htio raz- 
veseliti ženu te joj kupi papigu, koja 
je znala lijepo i mnogo govoriti. Po- 
šalje ju po dečku kući ženi i otiđe da- 
lje za poslom. 

Navečer mu žena spremi pticu za 
večeru. 

»Kakva je to tek kajgana?« upita 
muž. 

»Još se čudiš, nisi li mi jutros sam 
poslao zelenu pticu?« odgovori žena. 

»Za Boga miloga,« bijesno će muž, 
»pa to je bila papiga, koja je znala 
govoriti!« 

Ona: »Zašto onda ni pismula nije?« 

Točno. Priprosti kumek iz zagre- 
bačke okolice obolio je na slijepom 
crijevu te ide u Zagreb k liječniku. 

Liječnik: »Dok ste išli, jeste li osje- 
ćali bolove?« 

Kumek: »Da.« 

Liječnik: »Gdje.« 

Kumek: »Još dok sam išao iznad 
Kaptola.« 


ČISTOĆA LICA 


Lice, koje je puno bobuljica, prištića, 
lišaja i sunčanih pjega, Dokazuje 
premalo njege i pažnje za njega 



Slike pokazuju, kako se dade nečisto i zane- 
mareno lice gospodja ili gospode sa njegom 
opet očistiti, poljepšati i da se samo malo 
dnevno uzme vremena za njegu lica. Ako 
je lice suho, tad valja da se upotrebi masna 


MANDULA 

pomada za lice 


Cijena lončiću 
Din 15 — 
Liljan sapun 
Din 10 — 


Proizvodi i u promet stavlja stara 

KAPTOLSKA LJEKARNA SV. MARIJE 
osnovana god. 1599. Vlatko Bartulić, 
Zagreb, Jelačićev trg 20. Dobiva se 
u svakoj ljekarni 


ŠAH 


Problem broj 12. 

Vinko Buble, Split 



Bijeli matira u dva poteza. 


DOK SE DVOJICA TUKU, DOBR1JAN SE VESELI 

Naš Dobrijan znade, 
a da li vi znate, 
što je poso teški: 
lijepiti plakate? 


Prava lakrdija 
sve, što tu se zbiva 
plakat za plakatom 
jedan drugi skriva. 


Taj vam zanat nosi 
muke, jade prave, 

0 tom nam svjedoče 

1 krvave glave. 


I dok jedan drugom 
eno ne da mira, 
sa svojim plakatom 
čika triumfira. 

DUGE S OSE. 

•i-, ;<* pnic nekoliko gorima postojao si»M*s aafiflt 
’ i ; : a . danas mlađe djevojke redovno pletu Kose u 
•niče. To osobito pn-t:>»e burnoj i dugo? .kori. Na 
se vide tri načina pletenju za mlađe. 

Po sredini glave ie razdjefak, koji diieii kosu u 
: pletenice, koje su pri kraju lagano prikopčane, 
sijepočicama kratki pramenovi dalo posebni ton. 

Pletenje za djevojke, s razdjdkoan poprijeko, 
dijeli kosu u dva dijela. Dio sprijeda • <- podije* 


esi:u> i sačinjava ov • pU-u-p *. 
eden ud vrat, gdje se zakov >č- ; 

dviju pktenica. 

IH Trnci nafe je osobito zgodan za one kope imaj •»; 
nešto iite čelo. i>o polovine, od jednog do drugog uho,, 
pok r;v.i »Vk- j.; us * ■ > odrezana kosa. Ako su k-»e d. •ti 
duge, »nogu st slobodno splesti u jedne pletenicu, £ 
ako su kraće, mora ih se podijeliti u dvije. Duga pile- 
fenica se na zatiljku uvije u obliku osam. Kraće plete- 
nice se zakovtče. Slavlja. 



Uusirovani tjednik , Obitelj * izio:i svake nedjelje. Pretplata 30 Din na tri mjeseca za inozemstvo 3 dolara godišnje. Pretplata se placa unaprijed 
Rukopisi se ne vraćaju. .Obitelj'' zddje Konzorcij Kuća Dobre Štampe , Za izdavača i uredništvo odgovara Dr Josip AndriĆ , glavni urednik , Obitelji . 
Zagreb , Trenkova 1. Adresa uredn štva i upraie . Obitelji “ : Zagreb, Trg Kralja Tomislava 21. Telefon 54-17, Cek. rač. pošt. šted. br . 33,536. B ObJ 
telj* se tiska u Tiiknn Narodnih Novina u Zagrebu. Za tiskam odgovara V, Kitim, Zagreb, Detelićeva uL 2 . 

»OBITELJ«, Zagrefc, Trg Kralja Toahtm ti, 


Z A G O N E T K E 

"" ■ 1 " 1 — T — 


1. Magični kvadrati 


Sastavio Veljko Novak, Zagreb 

Vodoravno 1 okomito iste riječi! 

I. I. Grčko slovo. 2. Pridjev. 3. Oznaka svake stvari. 

II. 1. Poznati pustinjak (rujan). 2. Cilj. 3. Mala če- 
stica. 4. Tmina, mrak. 

III. 1. Zapara, velika vrućina. 2. Lice iz francuske re- 
volucije. 3. Grad u Italiji. 4. Razbor. 5. Maleni 
djelići. 

IV. 1. Oprati. 2. Muško ime. 3. Knez Bijele Hrvatske, 
Domagojev sin. 4. Poznati madžarski nogometaš 
i tenis igrač. 5. Muslimanska žena. 

V. 1. Muško narodno ime. 2. Ljepote, draži. 3. Mi- 
tološka glasnica bogova. 4. Soljačićevo glazbeno 
djelo. 

VI. 1. Muško ime, 2. Bašča, vrt. 3. Vrst pjesme. 

Vodoravno I okomito iste riječi! 


I. 1. Stari naziv Tuzle. 2. Kalif, Abu Bekrov nasljed- 
nik. 3. Čuveni Byronov spjev. 4. Azijsko visočje. 

II. 1. Niveau. 2. Južno voće. 3. Okuženje. 4. Samo- 
tan, osamljen (o=a). 5. Sudovi, pogledi. 6. Fran- 
cuski »ubojica« (fon.). 

III. 1. Jugoslavenski dramatičar. 2. Bučiti, ječiti. 3. 
Brdo u Palestini. 4. Odavle (prilog). 5. Dio reče- 
nice. 


2. Zagonetna karta 

Sastavio M. Majnatić, Zorkovac 


G. Ratimir E. Oča 

Dobo j 

_ i _ 

Tito E. Lejes seljak 

Knin 


Što radi svaki od ove dvojice prijatelja u dokolici? 
(šta čita?) 


3. Računski zadatak 

Sastavio F. Michal, Mandićevac 



U ovaj kvadrat treba smjestiti brojeve od 10—34 tako, da 
zbroj okomito, vodoravno i dijagonalno iznosi 110 


ZADRUŽNA PUČKA ŠTEDIONICA 

k. z. u ZAGREBU 

TRO KRALJA TOMISLAVA 11. 
prima uloške i daje zajmo- 
ve uz najpovoljnije uvjete 


Jesi li još narallo prekrasni roman o 
hrvatskoj učiteljici ? Požuri se, dok za- 
liha traje, jer za Šenoinom 

»B n A N K O Mu 

svi posežu, — Naručuje se kod 
Knjižnice Dobrih Romane 
Zagreb, Trg Kralja Tomislava br. 21. 


Odgonetke treba postati na uredniš- 
tvo „ Obitelji “ najkasnije do 10. srp- 
nja. Svi odgonetaii dolaze u obzir 
za nagrade, koje će se ždrijebom 
podijeliti na koncu tromjesečja. 
























DUGE KOSE. 

Dok je prije nekoliko godina postojao stalan način 
pletenja, danas mlađe djevojke redovno pletu kose u 
pletenice. To osobito pristaje bujnoj i dugoj kosi. Na 
slici se vide tri načina pletenja za mlađe. 

I. Po sredini glave je razdjelak, koji dijeli kosu u 
dvije pletenice, koje su pri kraju lagano prikopčane. 
Nad sljepočicama kratki pramenovi daju posebni ton. 

II. Pletenje za djevojke, s razdjelkom poprijeko, 
koji dijeli kosu u dva dijela. Dio sprijeda je podije- 


ljen razdjelkom po sredini i sačinjava dvije pletenice. 
Dio straga je sveden na vrat, gdje se zakovrči ispod 
dviju pletenica. 

III. Treći način je osobito zgodan za one koje imaju 
nešto više čelo. Do polovine, od jednog do drugog uha, 
pokriva čelo gusto odrezana kosa. Ako su kose dosta 
duge, mogu se slobodno splesti u jednu pletenicu, a 
ako su kraće, mora ih se podijeliti u dvije. Duga ple- 
tenica se na zatiljku uvije u obliku osam. Kraće plete- 
nice se zakovrče. Slavlja. 


ahlada 7 isfiare 
ltcimclnLi 11 ovi na u 


^agre&u 


7 ran hopanska 26 



telefon (>r. 30-80 


Preporuka svoju najmodernije uređenu 


Gintiografiju, J2i tog ra fiju , 7v n j igo tisa&, (Dffsei-tisati, TCnjigoveznicu 


Izradba solidna i cijene umjerene 


Ilustrovani tjednik 
Rukopisi se ne vraćaju. 
Zagreb, Trenkova 1. At 
telj 

1. Magični kvadrati 

Sastavio Veljko Novak , Zagreb 

Vodoravno i okomito iste riječi! 

I. 1. Grčko slovo. 2. Pridjev. 3. Oznaka svake stvari. 

II. 1. Poznati pustinjak (rujan). 2. Cilj. 3. Mala če- 
stica. 4. Tmina, mrak. 

III. 1. Zapara, velika vrućina. 2. Lice iz francuske re- 
volucije. 3. Grad u Italiji. 4. Razbor. 5. Maleni 
djelići. 

IV. 1. Oprati. 2. Muško ime. 3. Knez Bijele Hrvatske, 
Domagojev sin. 4. Poznati madžarski nogometaš 
i tenis igrač. 5. Muslimanska žena. 

V. 1. Muško narodno ime. 2. Ljepote, draži. 3. Mi- 
tološka glasnica bogova. 4. Soljačičevo glazbeno 
djelo. 

VI. 1. Muško ime. 2. Bašča, vrt. 3. Vrst pjesme. 


Y 

2. 

*1 









z 

1 

rc 

V 

% 

V 







3 

Vi 

k 

r 

A 








*\ 

T 


z 

* 

4 s 







r 

A 

* 

& 


A 

T 








V 

R 

A 


$ 








4 

A 

2 

0 

5 



5 






• 

r 



1 












5 













r 



i 

z 

3 

k 








5 



z 













5 


i 

t 

3 









k 


Z 












3 




Vodoravno i okomito iste riječi! 


I. 1. Stari naziv Tuzle. 2. Kalif, Abu Bekrov nasljed- 
nik. 3. Čuveni Byronov spjev. 4. Azijsko visočje. 

II. 1. Niveau. 2. Južno voće. 3. Okuženje. 4. Samo- 
tan, osamljen (o=a). 5. Sudovi, pogledi. 6. Fran- 
cuski »ubojica« (fon.). 

III. 1. Jugoslavenski dramatičar. 2. Đučiti, ječiti. 3. 
Brdo u Palestini. 4. Odavle (prilog). 5. Dio reče- 
nice. 


2. Zagonetna karta 

Sastavio M. Majnaiić, Zorkovac 


G. Ratimir E. Oča 

Dobo J 

Tito E. Lejes seljak 

Knin 


Što radi svaki od ove dvojice prijatelja u dokolici? 
(šta čita?) 


3. Računski zadatak 

Sastavio F. Michal, Mandićevac 



U ovaj kvadrat treba smjestiti brojeve od 10—34 tako, da 
zbroj okomito, vodoravno i dijagonalno Iznosi 110 


lADROtNA PUClA ŠTEDIONICA 

k. z. u ZAGREBU 
TRO KRALJA TOMISLAVA«, 
prima uloške i daje zajmo- 
ve uz najpovoljnije uvjete 


Jesi li još naručio prekrasni roman o 
hrvatsko] učiteljici ? Poturi se, dok za- 
liha traje, jer za Šenolnom 

»n n a n k. o m« 

svi posežu. — Naručuje se kod 

Knjižnice Dobrih Romane 

Zagreb, Trg Kralja Tomislava br. 21. 


Odgonetke treba poslati na uredniš- 
tvo „ Obitelji " najkasnije do 10. srp- 
nja. Svi odgonetaćl dolaze u obzir 
za nagrade, koje će se ždrijebom 
podijeliti na koncu tromjesečja . 




